**UAB "Delamode Baltics"**

(UAB "Delamode Baltics", Eigulių g. 2, Vilnius, LT-03150, Tel: +370 5 205 2128 , Faksas: +370 5 205 2085, info.lt@delamode-group.com, duomenys apie įmonę kaupiami ir saugomi VĮ „LR registrų centras“, Įmonės kodas: 300614485, PVM kodas: LT100002783011)

**KONKURSOSĄLYGOS**

„UAB „DELAMODE BALTICS“ DARBUOTOJŲ MOKYMO PASLAUGŲ PIRKIMAS

**TURINYS**

[**1.** **BENDROSIOS NUOSTATOS** 2](#_Toc494813981)

[**2.** **PIRKIMO OBJEKTAS** 2](#_Toc494813982)

[**3.** **TIEKĖJŲ KVALIFIKACINIAI REIKALAVIMAI** 2](#_Toc494813983)

[**4.** **PASIŪLYMŲ RENGIMAS, PATEIKIMAS, KEITIMAS** 4](#_Toc494813984)

[**5.** **KONKURSO SĄLYGŲ PAAIŠKINIMAS IR PATIKSLINIMAS** 5](#_Toc494813985)

[**6.** **VOKŲ SU PASIŪLYMAIS ATPLĖŠIMO PROCEDŪROS** 5](#_Toc494813986)

[**7.** **PASIŪLYMŲ NAGRINĖJIMAS IR VERTINIMAS** 6](#_Toc494813991)

[**8.** **PASIŪLYMŲ ATMETIMO PRIEŽASTYS** 6](#_Toc494813996)

[**9.** **Derybos** 7](#_Toc494814003)

[**10.** **SPRENDIMAS DĖL LAIMĖTOJO NUSTATYMO** 7](#_Toc494814004)

[**11.** **PIRKIMO SUTARTIES SĄLYGOS** 7](#_Toc494814005)

[**12.** **Baigiamosios nuostatos** 8](#_Toc494814006)

[**13.** **Priedai** 8](#_Toc494814007)

1. **BENDROSIOS NUOSTATOS**
	1. UAB "Delamode Baltics“ (toliau vadinama – Pirkėjas) įgyvendindama projektą „UAB „Delamode Baltics“ darbuotojų mokymas ir specifinių kompetencijų tobulinimas“ (Nr. 09.4.3-ESFA-T-846-01-0043), finansuojamą Europos Sąjungos struktūrinės paramos lėšomis numato įsigyti darbuotojų mokymo paslaugas.
	2. Vartojamos pagrindinės sąvokos, apibrėžtos **Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316** (toliau – Taisyklės)
	3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkursosąlygomis.
	4. Skelbimas apie pirkimą paskelbtas Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt), 2019 m. rugsėjo 23 d.
	5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
	6. Konkursui neįvykus dėl to, kad nebuvo gauta nė vieno Pirkėjo nustatytus reikalavimus atitinkančio Tiekėjo pasiūlymo, Pirkėjas pasilieka teisę pakartotinį pirkimą vykdyti Taisyklių 461. punkte nustatyta tvarka.
	7. Pirkėjo paskirtas pirkimo organizatorius ir įgaliotas asmuo palaikyti tiesioginį ryšį su Tiekėjais ir gauti iš jų su pirkimo procedūromis susijusius pranešimus: operacijų direktorė, Anastasija Jakovleva, +370 620 60376, anastasija.jakovleva@delamode-group.com, Eigulių g. 2, Vilnius LT-03150, Lietuva.
2. **PIRKIMO OBJEKTAS**
	1. Pirkimo objektas – darbuotojų mokymo paslaugos, kurios detalizuotos ir numatytos pateiktoje techninėje specifikacijoje (priedas Nr. 2)
	2. Šis pirkimas skirstomas į 2 dalis:

**1 Pirkimo dalis:** Darbas su dideliais klientais (teorija), Efektyvus esamų klientų aptarnavimas (teorija), Efektyvus esamų klientų aptarnavimas (praktika).

**2 Pirkimo dalis:** Efektyvios derybos su subkontraktoriais (vežėjais) (teorija), Efektyvios derybos su subkontraktoriais (vežėjais) praktika.

* 1. Tiekėjas gali pasiūlymą teikti vienai pirkimo daliai, kelioms dalims arba visoms dalims. Kiekiai, nurodyti skirtingose pirkimo dalyse, nėra skaidomi. Tiekėjas gali siūlyti tik visus kiekius / apimtis arba visą kiekvienoje dalyje nurodytą paslaugų kiekį.
	2. Paslaugos turi būti suteiktos iki **projekto Nr. 09.4.3.-ESFAT-846-01-0043 pabaigos**. Susiklosčius nenumatytoms aplinkybėms paslaugų suteikimo terminas gali būti pratęstas 6 mėn., tačiau ne ilgiau nei iki Projekto veiklų įgyvendinimo laikotarpio pabaigos, nurodytos Projekto sutarties pakeitimuose (taikoma, jeigu bus pratęsta Projekto veiklų įgyvendinimo pabaiga).
	3. Mokymo paslaugų suteikimo vieta – Eigulių g. 2, Vilnius LT-03150, Lietuva.
1. **TIEKĖJŲ KVALIFIKACINIAI REIKALAVIMAI**
	1. Tiekėjas, dalyvaujantis pirkime, turi atitikti šiuos kvalifikacinius reikalavimus:

| **Eil. Nr.** | **Bendrieji kvalifikaciniai reikalavimai** | **Kvalifikacinius reikalavimus įrodantys dokumentai** |
| --- | --- | --- |
| 3.1.1. | Tiekėjas, kuris yra fizinis asmuo arba Tiekėjo, kuris yra juridinis asmuo, vadovas ar ūkinės bendrijos tikrasis narys (nariai), turintis (turintys) teisę juridinio asmens vardu sudaryti sandorį, ar buhalteris (buhalteriai) ar kitas (kiti) asmuo (asmenys), turintis (turintys) teisę surašyti ir pasirašyti Tiekėjo apskaitos dokumentus, neturi neišnykusio ar nepanaikinto teistumo arba dėl Tiekėjo (juridinio asmens) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už kyšininkavimą, tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, arba dėl kitų valstybių Tiekėjų yra priimtas ir įsiteisėjęs apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus (Viešųjų pirkimų įstatymo 33 straipsnio 1 dalies 1 punktas); | Išrašai iš teismų sprendimų, jei tokie yra, ar Informatikos ir ryšių departamento prie Lietuvos Respublikos vidaus reikalų ministerijos  išduota pažyma, ar valstybės įmonės Registrų centro  Lietuvos Respublikos Vyriausybės nustatyta tvarka  išduotas dokumentas, patvirtinantis jungtinius kompetentingų institucijų tvarkomus duomenis, ar jiems tolygus šalies, kurioje registruotas Tiekėjas, ar šalies, iš kurios jis atvyko, kompetentingos teismo ar viešojo administravimo institucijos išduotas dokumentas, liudijantis, kad nėra nurodytų pažeidimų. Toks dokumentas turi būti išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas jo galiojimo laikotarpiu yra priimtinas. |
| **Eil. Nr.** | **Specialieji kvalifikaciniai reikalavimai** | **Kvalifikacinius reikalavimus įrodantys dokumentai** |
| 3.1.2. | Mokymus vykdysiantis (-ys) ekspertas (-tai) per pastaruosius 3 metus yra sėkmingai įvykdęs (-ę) bent 1 panašių mokymo paslaugų sutartį.  | Įvykdytų mokymų aprašas: nurodant mokymus vykdysiantį ekspertą įvykdžiusį mokymus, mokymų temą, mokymų datą, mokymų užsakovą ir užsakovo kontaktinius duomenis arba užsakovo pažyma/atsiliepimas apie tinkamai eksperto suteiktą mokymų paslaugą. |
| 3.1.3 | Mokymus vykdysiantis (-ys) ekspertas (-tai) per pastaruosius 3 metus yra įvykdęs (-ę) bent 1 sėkmingus mokymus pardavimų tematika. Šį reikalavimą turi atitikti visi ekspertai, kurie ves mokymus projekto tematika, jeigu jų bus ne vienas. | Įvykdytų mokymų aprašas: nurodant mokymus vykdysiantį ekspertą įvykdžiusį mokymus, mokymų temą, mokymų datą, mokymų užsakovą ir užsakovo kontaktinius duomenis arba užsakovo pažyma/atsiliepimas apie tinkamai eksperto suteiktą mokymų paslaugą. |
| 3.1.4 | Ekspertas (-tai), vyksdantis (-ys) mokymus Efektyvios derybos su subkontraktoriais (vežėjais) (teorija) ir Efektyvios derybos su subkontraktoriais (vežėjais) (praktika) privalo turėti ne mažesnę kaip 3 metų patirtį pardavimų srityje ir bent 1 metų patirtį vykdant mokymus. Šį reikalavimą turi atitikti visi ekspertai, kurie ves mokymus projekto tematika, jeigu jų bus ne vienas. | Pateikiami mokymus vykdysiančių (-io) ekspertų (-o) gyvenimo aprašymai (-as), kuriuose (-iame) nurodoma kvalifikacinį reikalavimą patvirtinančios darbovietės ar įvykdytos sutartys, bei datos ir/arba darbo sutarčių kopijos. |

* 1. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią Pirkėjas gali įrodyti bet kokiomis teisėtomis priemonėmis
	2. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su Pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių Pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo Pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti, sudaryti sutartį).
	3. Jei bendrą pasiūlymą pateikia ūkio subjektų grupė, veikianti pagal jungtinės veiklos sutartį, Bendruosius kvalifikacinius reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai, o specialiuosius kvalifikacinius reikalavimus turi atitikti ir pateikti nurodytus dokumentus visa ūkio subjektų grupė bendrai arba bent vienas ūkio subjektų grupės narys.
	4. Tiekėjas taip pat turi teisę pasitelkti subtiekėjus (esant tokiam poreikiui). Subtiekėjai turi būti nurodyti Tiekėjo pasiūlyme, taip pat pasiūlyme turi būti nurodyta (identifikuota), kokiai pasiūlymo apimčiai kiekvienas iš subtiekėjų bus Tiekėjo pasitelktas. Subtiekėjas (-ai) turi atitikti visus Tiekėjui keliamus bendruosius kvalifikacinius reikalavimus ir pateikti tai patvirtinančius dokumentus
1. **PASIŪLYMŲ RENGIMAS, PATEIKIMAS, KEITIMAS**
	1. Pateikdamas pasiūlymą Tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
	2. Pasiūlymas turi būti pateikiamas raštu, pasirašytas Tiekėjo arba jo įgalioto asmens.
	3. Tiekėjo pasiūlymas bei kita korespondencija pateikiama *lietuvių kalba*.
	4. Tiekėjas kainos pasiūlymą privalo pateikti pagal konkurso sąlygų 1 priede pateiktą formą. Pasiūlymas teikiamas užklijuotame voke. Ant voko turi būti užrašyta **UAB „Delamode Baltics“, Eigulių g. 2, Vilnius LT-03150, Lietuva, „UAB „Delamode Baltics“ darbuotojų mokymo paslaugų pirkimas,** ***Tiekėjo pavadinimas ir adresas***“*.* Ant voko taip pat gali būti užrašas „Neatplėšti iki pasiūlymų pateikimo termino pabaigos“. Vokas su pasiūlymu grąžinamas jį atsiuntusiam Tiekėjui, jeigu pasiūlymas pateiktas neužklijuotame voke.
	5. **Pasiūlymą sudaro Tiekėjo raštu pateiktų dokumentų visuma**:
		1. užpildytas pasiūlymas (pagal konkurso sąlygų 1 priede pateiktą formą);
		2. konkurso sąlygose nurodytus kvalifikacinius reikalavimus pagrindžiantys dokumentai;
		3. Jungtinės veiklos sutartis arba tinkamai patvirtinta sutarties kopija, kai bendrą pasiūlymą pateikia ūkio subjektų grupė;
		4. Subtiekimo sutartis arba tinkamai patvirtinta sutarties kopija, kai paslaugų teikimui ketinama pasitelkti subtiekėją (-us);
		5. Kita konkurso sąlygose prašoma informacija ir (ar) dokumentai.
	6. Tiekėjas gali pasliūlymą teikti vienai pirkimų daliai, kelioms dalims arba visoms dalims. Kiekiai nurodyti skirtingose pirkimo dalyse nėra skaidomi. Tiekėjas gali siūlyti tik visus kiekius / apimtis arba visą kiekvienoje dalyje nurodytą paslaugų kiekį. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei Tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
	7. Tiekėjas, pateikdamas pasiūlymą, turi siūlyti visą nurodytą paslaugų kiekį.
	8. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
	9. Pasiūlymas turi būti pateiktas iki **2019 m. spalio 11 d. 13:00 val**. (Lietuvos Respublikos laiku) atsiuntus jį paštu, per pasiuntinį ar tiesiogiai atvykus šiuo adresu: UAB „Delamode Baltics“, Eigulių g. 2, Vilnius LT-03150, Lietuva, 8 – 16 val. darbo dienomis*.* Tiekėjo prašymu Pirkėjas nedelsdamas pateikia rašytinį patvirtinimą, kad Tiekėjo pasiūlymas yra gautas, ir nurodo gavimo dieną, valandą ir minutę.
	10. Pirkėjas neatsako už pašto vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai neatplėšiami ir grąžinami Tiekėjui registruotu laišku
	11. Pasiūlymuose nurodoma prekiųkaina pateikiama eurais, turi būti išreikšta ir apskaičiuota taip, kaip nurodyta šiose konkurso sąlygose ir jų prieduose. Apskaičiuojant kainą, turi būti atsižvelgta į visą šiose konkurso sąlygose ir jų prieduose nurodytą prekių kiekį, kainos sudėtines dalis, į techninės specifikacijos reikalavimus ir pan. Į prekių kainą turi būti įskaityti visi mokesčiai ir visos Tiekėjo išlaidos, susijusios su paslaugų teikimu.
	12. Pasiūlymas turi galioti ne trumpiau nei iki **2020 m. sausio 10 d**. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
	13. Kol nesibaigė pasiūlymų galiojimo laikas, Pirkėjas turi teisę prašyti, kad Tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
	14. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas paskelbia Europos Sąjungos struktūrinės paramos svetainėje www.esinvesticijos.lt.
	15. Pasibaigus skelbime nurodytam pasiūlymų pateikimo terminui ir negavus nė vieno pasiūlymo, pirkimas bus vykdomas iš naujo.
	16. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.

1. **KONKURSO SĄLYGŲ PAAIŠKINIMAS IR PATIKSLINIMAS**
	1. Pirkėjas atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą Tiekėjo prašymą paaiškinti konkurso sąlygas Pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas Tiekėjui, kartu siunčia paaiškinimus ir visiems kitiems Tiekėjams, pateikusiems pasiūlymą, bet nenurodo, kuris Tiekėjas pateikė prašymą paaiškinti konkurso sąlygas.
	2. Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
	3. Pirkėjas nerengs susitikimų su Tiekėjais dėl pirkimo dokumentų paaiškinimų.
	4. Bet kokia informacija, konkurso sąlygų paaiškinimai, pranešimai ar kitas Pirkėjo ir Tiekėjo susirašinėjimas yra vykdomas šiame punkte nurodytu elektroniniu paštu ar paštu. Tiesioginį ryšį su Tiekėjais įgaliota palaikyti: operacijų direktorė, Anastasija Jakovleva, +370 620 60376, anastasija.jakovleva@delamode-group.com, Eigulių g. 2, Vilnius LT-03150, Lietuva.
2. **VOKŲ SU PASIŪLYMAIS ATPLĖŠIMO PROCEDŪROS**
	1. Vokai su pasiūlymais bus atplėšiami 2019 m. spalio 11 d. 14:00 val. Eigulių g. 2, Vilnius LT-03150, Lietuva.
	2. Vokų atplėšimo procedūrą atlieka Pirkėjas, Tiekėjams ar jų įgaliotiems atstovams nedalyvaujant.
	3. Informacija apie pasiūlymus pateikusius Tiekėjų pavadinimus ir pasiūlymuose nurodytas kainas gali būti pateikiama Tiekėjams, pareiškusiems pageidavimą gauti minėtą informaciją.
	4. Jei, skelbiant pasiūlymų kainas, neatitinka suma skaičiais ir žodžiais, teisinga laikoma suma žodžiais.
3. **PASIŪLYMŲ NAGRINĖJIMAS IR VERTINIMAS**
	1. Pasiūlymų nagrinėjimo, vertinimo ir palyginimo procedūras atlieka Pirkėjas, Tiekėjams ar jų įgaliotiems atstovams nedalyvaujant.
	2. Pirkėjas nagrinėja:

### ar Tiekėjas savo pasiūlyme pateikė tikslius ir išsamius duomenis apie savo kvalifikaciją

### ar Tiekėjas atitinka kvalifikacinius reikalavimus;

### ar pasiūlymas atitinka konkurso sąlygose nustatytus reikalavimus;

### ar nebuvo pasiūlytos per didelės, Pirkėjui nepriimtinos kainos;

* 1. Iškilus klausimams dėl pasiūlymų turinio ir Pirkėjui raštu paprašius, Tiekėjai privalo per Pirkėjo nurodytą terminą pateikti raštu papildomus paaiškinimus nekeisdami pasiūlymo esmės.
	2. Jeigu pateiktame pasiūlyme Pirkėjas randa pasiūlyme nurodytos kainos apskaičiavimo klaidų, jis privalo raštu paprašyti Tiekėjų per jo nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, Tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
	3. Kai pateiktame pasiūlyme nurodoma neįprastai maža kaina, Pirkėjas turi teisę, o ketindamas atmesti pasiūlymą privalo, Tiekėjo raštu paprašyti per Pirkėjo nurodytą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
	4. Pasiūlymo kaina turi būti nurodyta EUR be PVM.
	5. Pirkėjo neatmesti pasiūlymai vertinami pagal mažiausios kainos kriterijų.
1. **PASIŪLYMŲ ATMETIMO PRIEŽASTYS**
	1. Pirkėjas atmeta pasiūlymą, jeigu:

### Tiekėjas neatitiko kvalifikacinių reikalavimų;

### Tiekėjas savo pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų;

### pasiūlymas neatitiko konkurso sąlygose nustatytų reikalavimų;

### buvo pasiūlytos per didelės, Pirkėjui nepriimtinos kainos;

### buvo pasiūlytos labai mažos kainos ir Tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė labai mažos kainos;

### Tiekėjas pateikė melagingą informaciją.

* 1. Apie pasiūlymo atmetimą Tiekėjas informuojamas raštu per dvi darbo dienas nuo šio sprendimo priėmimo dienos.
1. **Derybos**
	1. Jei Pirkėjo netenkina pateikti pasiūlymai, Pirkėjo sprendimu visi šiose konkurso sąlygose nustatytus minimalius reikalavimus atitinkantys Tiekėjai gali būti kviečiami deryboms, kurių metu gali būti deramasi dėl ekonominių, teisinių ir kitų pasiūlymo sąlygų siekiant ekonomiškiausio varianto.
	2. Derybos yra vykdomos su visais Tiekėjais, pateikusiais šiose pirkimo sąlygose nustatytus minimalius reikalavimus atitikusius pirminius pasiūlymus. Derybų metu Tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam Tiekėjui.
	3. Pirkėjas nurodo Tiekėjui laiką, kada reikia atvykti į derybas dėl kainos, techninių, ekonominių, teisinių ir kitokių konkurso pasiūlymo sąlygų.
	4. Derybų procedūrų metu Pirkėjas tretiesiems asmenims neatskleidžia jokios iš Tiekėjo gautos informacijos be jo sutikimo, derybos vykdomos su kiekvienu Tiekėju atskirai, derybos protokoluojamos. Derybų protokolą pasirašo Pirkėjo vadovas ar jo įgaliotas atstovas ir Tiekėjo, su kuriuo derėtasi, įgaliotas atstovas. Jei Tiekėjas ar jo įgaliotas atstovas neatvyko į derybas, Pirkėjas surašo protokolą, kuriame nurodo apie Tiekėjo neatvykimą.
	5. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.
	6. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei Tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio Tiekėjo pasiūlymas.
2. **SPRENDIMAS DĖL LAIMĖTOJO NUSTATYMO**
	1. Išnagrinėjęs, įvertinęs ir palyginęs pateiktus pasiūlymus, Pirkėjas nustato pasiūlymų eilę. Pasiūlymai šioje eilėje surašomi kainos didėjimo tvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas Tiekėjas, kurio pasiūlymas įregistruotas anksčiausiai.
	2. Tais atvejais, kai pasiūlymą pateikė tik vienas Tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
	3. Ekonomiškiausią pasiūlymą pateikęs Tiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.
	4. Jeigu Tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties, arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Pirkėjas siūlo sudaryti pirkimo sutartį Tiekėjui, kurio pasiūlymas pagal sudarytą pasiūlymų eilę yra pirmas po Tiekėjo, atsisakiusio sudaryti pirkimo sutartį.
3. **PIRKIMO SUTARTIES SĄLYGOS**
	1. Pirkimo sutartis pasirašoma su laimėjusį pasiūlymą pateikusiu Tiekėju šiose konkurso sąlygose nustatytomis sąlygomis, vadovaujantis Pirkimų tvarkos aprašu ir Civiliniu kodeksu;
	2. Sudarant pirkimo sutartį, negali būti keičiama laimėjusio Tiekėjo galutinio pasiūlymo kaina ir esminės sąlygos, taip pat Pirkėjo pirkimo pradžioje nustatytos esminės pirkimo sąlygos;
	3. Sudaroma pirkimo sutartis turės atitikti laimėjusio paslaugų Tiekėjo pasiūlytas sąlygas ir pirkimą Pirkėjo pirkimo dokumentuose nustatytas pirkimo sąlygas.
	4. Pirkėjas už suteiktas paslaugas atsiskaito per 90 dienų nuo sąskaitos faktūros už suteiktas paslaugas pateikimo Pirkėjui dienos.
4. **Baigiamosios nuostatos**
	1. Tiekėjams pasiūlymų rengimo ir dalyvavimo konkurseišlaidos neatlyginamos.
	2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, Pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems Tiekėjams, o jeigu pirkimo procedūros nutraukiamos iki galutinio pasiūlymo pateikimo termino, Pirkėjas paskelbia Europos Sąjungos struktūrinės paramos svetainėje www.esinvesticijos.lt.
	3. Informacija, pateikta pasiūlymuose, išskyrus vokų atplėšimo metu skelbiamą informaciją, Tiekėjams ir tretiesiems asmenims, išskyrus asmenis, administruojančius ir audituojančius ES struktūrinių fondų paramos naudojimą, neskelbiami.
	4. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius Tiekėjus apie pirkimo sutarties sudarymą, nurodydamas Tiekėją su kuriuo sudaryta pirkimo sutartis.
5. **Priedai**
	1. Pasiūlymo forma;
	2. Techninė specifikacija.

Priedas Nr. 1

**PASIŪLYMAS**

**DĖL UAB „DELAMODE BALTICS“ DARBUOTOJŲ MOKYMO PASLAUGŲ TEIKIMO**

|  |
| --- |
| 20 - - . |
| *data* |
|  |
| *Vieta* |

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |
| Tiekėjo pasitelkiami subtiekėjai (jų pavadinimai) ir pasitelkimo apimtis |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) konkursoskelbime, paskelbtame svetainėje www.esinvesticijos.lt 2019-09-23.

2) konkursosąlygose;

3) konkurso sąlygų prieduose.

Šioje dalyje nurodome techninę informaciją bei duomenis apie mūsų pasirengimą įvykdyti numatomą sudaryti pirkimo sutartį.

Mes siūlome šias paslaugas:

|  |  |  |  |  |  |  |
| --- | --- | --- | --- | --- | --- | --- |
| Nr. | Mokymų pavadinimas | Mokymų trukmė | Bendras dalyvių skaičius | Grupių skaičius | Mokymų įkainis 1 asm./1 d. (Eur be PVM) | Bendra suma (Eur be PVM) |
| 1. | Darbas su dideliais klientais (teorija) | 1 diena, 8 val. per dieną | 114 | 5 |  |  |
| 2. | Efektyvus esamų klientų aptarnavimas (teorija) | 2 dienos, 8 val. per dieną | 101 | 5 |  |  |
| 3. | Efektyvus esamų klientų aptarnavimas (praktika) | 2 dienos, po 8 val. per dieną | 101 | 13 |  |  |
| **IŠ VISO** (Bendra pasiūlymo suma): |  |

|  |  |  |  |  |  |  |
| --- | --- | --- | --- | --- | --- | --- |
| Nr. | Mokymų pavadinimas | Mokymų trukmė | Bendras dalyvių skaičius | Grupių skaičius | Mokymų įkainis 1 asm./1 d. (Eur be PVM) | Bendra suma (Eur be PVM) |
| 1. | Efektyvios derybos su subkontraktoriais (vežėjais) (teorija) | 1 diena, 8 val. per dieną | 101 | 5 |  |  |
| 2. | Efektyvios derybos su subkontraktoriais (vežėjais) (praktika) | 1 diena, 8 val. per dieną | 101 | 13 |  |  |
| **IŠ VISO** (Bendra pasiūlymo suma): |  |

Bendra pasiūlymo suma (PVM netaikomas remiantis LR pridėtinės vertės mokesčio įstatymo 22 str.):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Eur \_\_\_\_\_ ct

(pasiūlymo suma nurodoma žodžiais)

Siūlomos paslaugos visiškai atitinka pirkimo dokumentuose nurodytus reikalavimus.

Kartu su pasiūlymu pateikiami šie dokumentai:

|  |  |  |
| --- | --- | --- |
| Eil.Nr. | Pateiktų dokumentų pavadinimas | Dokumento puslapių skaičius |
|  |  |  |
|  |  |  |
|  |  |  |

Pasiūlymas galioja iki 20 \_\_-\_\_\_-\_\_\_ d.

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
|  |  |  |  |  |
| *Tiekėjo vadovo arba jo įgalioto asmens pareigos* |  | *parašas* |  | *Vardas Pavardė* |

Priedas Nr. 2

**PROJEKTO „UAB „DELAMODE BALTICS“ DARBUOTOJŲ MOKYMAS IR SPECIFINIŲ KOMPETENCIJŲ TOBULINIMAS“**

**PROJEKTO KODAS NR. Nr. 09.4.3-ESFA-T-846-01-0043**

**KONKURSO BŪDU PIRKIMAS**

**PERKAMŲ PASLAUGŲ TECHNINĖ SPECIFIKACIJA**

**Pagrindiniai reikalavimai mokymo paslaugoms**

|  |  |  |  |  |  |  |
| --- | --- | --- | --- | --- | --- | --- |
| Nr. | Mokymų tema | Mokymų tikslas | Mokymų trukmė | Dalyvių skaičius | Grupių skaičius | Tikslinė grupė |
| 1. | Darbas su dideliais klientais (teorija) | Įgyti gebėjimų įdentifikuoti didelius klientus, laisvai su jais komunikuoti ir susitarti. Sukurti santykius su tokiais klientais, kurie užtikrintų tvarų įmonės augimą.  | 1 diena, 8 val. per dieną | 114 | 5 | Vadybininkai, asistentai, konsultantai, operatoriai, specialistai, ekspeditoriai |
| 2. | Efektyvus esamų klientų aptarnavimas (teorija) | Įgyti žinių apie esminius klientų aptarnavimo principus, bendravimo metodus. Įgyti gebėjimų tinkamai bendrauti, užmegzti ilgalaikius santykius su Klientu ir pan. | 2 dienos, 8 val. per dieną | 101 | 5 | Vadybininkai, asistentai, konsultantai, operatoriai, specialistai, ekspeditoriai |
| 3. | Efektyvus esamų klientų aptarnavimas (praktika) | Teorinių žinių pritaikymas praktiškai. | 2 dienos, po 8 val. per dieną | 101 | 13 | Vadybininkai, asistentai, konsultantai, operatoriai, specialistai, ekspeditoriai  |

|  |  |  |  |  |  |  |
| --- | --- | --- | --- | --- | --- | --- |
| Nr. | Mokymų tema | Mokymų tikslas | Mokymų trukmė | Dalyvių skaičius | Grupių skaičius | Tikslinė grupė |
| 1. | Efektyvios derybos su subkontraktoriais (vežėjais) (teorija) | Įgauti įgūdžių efektyviai derėtis su subkontraktoriais ir padidinti pelningumą. Sužinoti, kodėl yra svabu siekti ilgalaikių santykių su jais ir kaip tai gali būti naudinga įmonei, kokias pridėtines vertes galima pasiūlyti, kad juos išlaikyti ir didinti jų lojalumą.  | 1 diena, 8 val. per dieną | 101 | 5 | Vadybininkai, asistentai, konsultantai, operatoriai, specialistai, ekspeditoriai |
| 2. | Efektyvios derybos su subkontraktoriais (vežėjais) (praktika) | Teorinių žinių pritaikymas praktiškai. | 1 diena, 8 val. per dieną | 101 | 13 | Vadybininkai, asistentai, konsultantai, operatoriai, specialistai, ekspeditoriai |

**Bendrieji reikalavimai mokymo paslaugoms**

**Vieta.** Mokymų vieta – Eigulių g. 2, Vilnius (UAB „Delamode Baltics“ patalpose).

**Mokymų grafikas**. Mokymus planuojama pradėti vykdyti ne vėliau kaip **2019 m. spalio 28 d**., pagal iš anksto suderintą mokymų grafiką su Pirkėju. Galutinį sprendimą dėl grafiko tinkamumo priima Pirkėjas. Visi mokymai turi būti įvykdyti iki projekto įgyvendinimo pabaigos.

**Mokymų kalba.** Įmonės organizuojamų mokymų praktinėse dalyse (Priedas Nr. 2, mokymų temos: Efektyvus esamų klientų aptarnavimas (praktika), Efektyvios derybos su subkontraktoriais (vežėjais) (praktika) ) dalyvaus darbuotojų, nekalbančių lietuvių kalba. Todėl ekspertas (-ai), privalo sugebėti susikalbėti, išaiškinti temą, atsakyti į klausimus ir anglų k.

**Dalomoji medžiaga.** Tiekėjas turi parengti dalomąją mokymų medžiagą kiekvienam seminarui. Dalomąją medžiagą turi gauti kiekvienas mokymų dalyvis, bei 2 papildomus medžiagos egzempliorius Tiekėjas turi pateikti Pirkėjui. Dalomojoje medžiagoje privalo būti naudojami ES paramos viešinimo ženklai.

**Kvalifikacijos tobulinimo pažymėjimai.** Baigus mokymus privalo būti išduoti kvalifikacijos tobulinimo pažymėjimai. Pažymėjime turi būti nurodytas registracijos numeris, data, seminaro trukmė, tema ir įgytos kompetencijos, ES struktūrinės paramos ženklas ir projekto kodas. Taip pat turi būti pateikta ir suteiktų kvalifikacijos tobulinimo pažymėjimų suvestinė, oficialiai patvirtinta Tiekėjo ir/ arba projekto vadovo.

**Papildoma informacija**. Tiekėjas, pildydamas su paslaugos teikimu pagal šią techninę užduotį susijusius dokumentus bei oficialią korespondenciją, turi vadovautis VšĮ Europos socialinio fondo agentūros bei kitų ES paramos teikimą koordinuojančių institucijų parengtomis taisyklėmis bei nutarimais, kuriuos galės gauti iš Pirkėjo.